Robert Koren

Robert Koren (født 1980) er en slovensk fotballtrener og tidligere -spiller med kamper for blant andre ,  og .Spillerprofil på Transfermarkt Han ble årets midtbanespiller i Norge i 2006.

Koren spilte på midtbanen, og fikk 62 A-landslagskamper for . 

 Karriere 
 Tidlig karriere 
Koren spilte for de lokale klubbene NK Publikum, NK Dravograd og NK Radlje i sitt hjemland før han gikk til norske  i 2004.

 Lillestrøm 
Han ble en av de mest ansette spillerne i den norske eliteserien i fotball, mange anså ham som en av de beste utlendingene i hele serien. Koren var spilleoppleggeren i Lillestrøm, og ble ofte sammenlignet med sitt tidligere forbilde Zlatko Zahovič. I løpet av sin tid i Norge ble han knyttet til engelske klubber som Leeds United og Manchester City.

 West Bromwich Albion 
Den 4. januar 2007 signerte Koren for den nest høyeste fotballigaen i England og klubben West Bromwich Albion på en Bosmanbestemmelse. Han fikk en 18 måneders kontrakt med muligheter for ytterligere et år.«Slovenian Koren joins West Brom». BBC Sport. Han fikk sin debut kun to dager senere som innbytter i «Baggies»' 3–1-seier over Leeds United i tredje runde i FA-cupen 2006/07. Koren skåret sitt første mål for klubben i en 7–0 hjemmeseier mot Barnsley FC den 6. mai 2007, den siste dagen av sesongen. Seieren sikret Albion plass i mesterskapets kvalifiseringskamper for opprykk. Koren spilte alle tre kampene da WBA beseiret Wolves i en semifinale, men tapte 0–1 for Derby County i opprykksfinalen på Wembley Stadium.

 Hull City 
Koren signerte en toårskontrakt med Hull City i august 2010 med opsjon på ytterligere ett år. I 2012 sigmerte han en ny toårsavtale med klubben, som rykket opp til Premier League før 2013/2014-sesongen.

 Melbourne City 
Den 3. august 2014 meldte han overgang fra Hull til Melbourne City FC, hvor han skrev under på en toårskontrakt.A-league.com.au – Koren signs marquee deal for Melbourne City FC (Publisert 3. august 2014, besøkt 22. august 2014)

 Trenerkarriere 
Etter at Koren la opp som aktiv spiller, har han i perioden 2019–2024 hatt roller som assistenttrener, hovedtrener og sportsdirektør i ulike Slovenske klubber.

 Referanser 

 Eksterne lenker 


Kategori:Slovenske fotballspillere
Kategori:Spillere i Fotball-VM 2010
Kategori:Fotballspillere for NK Dravograd
Kategori:Fotballspillere for NK Celje
Kategori:Fotballspillere for Lillestrøm SK
Kategori:Fotballspillere for West Bromwich Albion FC
Kategori:Fotballspillere for Hull City AFC
Kategori:Fotballspillere for Melbourne City FC
Kategori:Vinnere av Kniksenprisen
Kategori:Personer fra Koroska
Kategori:Slovenske fotballspillere i Norge